Drie sterf in N12-ongelukDrie mense is Sondag dood in ŉ trompop-botsing op die N12 in Soweto, Gauteng. Chris Botha, woordvoerder van Netcare911, sê twee motors het reg van voor gebots naby die Eldorado Park-afrit. Hy sê ŉ man, ŉ tweejarige seuntjie en ŉ vrou is in die ongeluk dood. Botha sê drie mense is ernstig beseer en na nabygeleë hospitale geneem vir verder behandeling. Die oorsaak van die ongeluk word ondersoek.